Saya suka nama Katherine.
- Cantik nama itu. - Ya.
Indiana juga.
- Bagi anak perempuan. - Atau anak lelaki.
Atau kita boleh namakan dia sempena nama awak.
Jack Junior?
Mungkin dipendekkan ke JJ.
Saya suka.
Kita juga perlu pertimbangkan Mark.
Nama anak kita.
Jika itu yang dia mahu.
- Apa tujuan Mark ke sini? - Bayi ini mungkin anak dia, ingat?
Hei, Jack.
- Hei, sayang. - Hei.
SEBUAH SIRI NETFLIX
Seperti yang saya kata dalam e-mel, situasi kita unik.
Lima minggu lalu, saya ada dua embrio diimplan melalui FET kitaran asli di LA.
Okey.
Saya ada masalah kesuburan, jadi saya tak tahu saya boleh mengandung.
Kami dah berpisah.
Kemudian, kami kembali bersama dan…
Jadi embrio itu…
Ia milik saya dan…
Milik suaminya.
Suami saya.
Bukan awak.
Betul.
Adakah suami awak tahu yang paterniti bayi ini dipersoalkan?
Tak, dia meninggal dunia setahun yang lalu.
Ya. Kami mahu keadaan serumit yang mungkin.
Kita boleh selesai masalah ini dengan ujian paterniti tak invasif atau NIP.
Betul. Ya. Apa pendapat awak?
Saya cuma nak fokus pada awak dan mendapat bayi yang sihat.
Itu saja yang penting bagi saya.
Kesejahteraan ibu dan anak adalah keutamaan kita.
Sebagai pakar kehamilan risiko tinggi…
Risiko tinggi? Maksudnya?
Komplikasi lebih tinggi sebelum, semasa atau selepas kelahiran.
Berdasarkan sejarah kemandulan dan keguguran Mel,
dia perlukan pemeriksaan tambahan, ujian lanjut dan pemantauan meluas…
Awak tak sentuh pun sarapan yang enak itu.
Bau telur ini pelik.
Ingat, pakar neurologi kata…
deria rasa dan bau awak mungkin terjejas buat sementara waktu.
- Makan roti bakar ini. - Apa gunanya?
Jika saya tak suka telur, saya tak akan nikmati roti bakar.
Sayang, pulih daripada kecederaan otak perlukan masa.
Baru beberapa hari awak pulang. Jangan terlalu memaksa diri.
Saya tiada tenaga. Saya cuma duduk. Bila masa pula saya memaksa diri?
Betul. Okey. Itulah kegunaan tongkat ini, untuk keseimbangan.
- Saya bukan kurang upaya. - Betul.
Namun propriosepsi awak terganggu.
Tolong gunakan bahasa ringkas.
Otak awak ada masalah mengesan kedudukan bahagian badan awak.
Ia berada di tempat yang sama.
Baiklah. Perbualan yang bagus.
Vernon, dari mana bunga tiga bulan itu datang?
Tara membawanya sebelum awak pulang dari hospital.
Lilly marah pada saya?
- Mengapa awak tanya begitu? - Dia tak datang.
Saya hubungi dia dua kali dan dia tak hubungi saya semula.
Apa pendapat awak tentang doktor itu? Saya suka dia.
Dia bagus. Saya tak sedar awak akan berada dalam kategori berisiko tinggi.
Sayang, saya pernah alami situasi lahir mati.
Ya, saya tahu. Saya rasa mendengar dia cakap semua itu buat saya sedar.
Maksud saya…
Maaf, tapi semuanya akan okey.
- Bagaimana awak tahu? - Saya tak tahu tapi…
Saya tak tahu. Saya rasa tenang.
Seolah-olah badan saya tahu yang kehamilan kali ini berbeza.
Bagus. Saya gembira salah seorang daripada kita rasa semuanya terkawal.
Saya rasa kita patut pilih untuk percaya.
- Okey, itu saja yang kita perlukan? - Ya.
Juga pakaian mengandung kerana sebelum ini saya gemuk seperti belon.
Saya akan tanya Jo jika dia ada lebihan.
Apa?
Saya rasa kita tak patut beritahu orang sebelum melepasi trimester pertama.
Itu bukan peraturan. Ia pilihan peribadi.
Mengapa?
Awak tahu situasi kita…
Ia agak rumit dan pasti akan ada persoalan.
Jadi saya fikir mungkin kita patut rahsiakan hal ini buat masa sekarang.
Okey, awak tak mahu saya beritahu Joey?
Dia kakak saya. Saya beritahu dia segalanya.
Boleh awak tunggu seminggu lagi sehingga selepas janji temu minggu depan?
Beri saya sedikit masa untuk memikirkannya.
Saya boleh buat begitu.
Mudahnya, saya sangka awak akan menentang.
Awak memang tenang, bukan?
Ya.
Awak tersenyum lebar sekarang.
Kita akan ada anak.
Dah tentu.
- Selamat pagi. Hei. - Hei.
Lebih baik awak hidupkannya.
- Ya. - Ya.
Hope apa khabar?
Tak bagus.
Dia tak ingat saya beritahu dia yang Lilly telah meninggal dunia.
- Bila awak beritahu dia? - Semasa dia di Carolina Selatan.
Minda separa sedarnya pasti dah memendamnya.
Dia tanya jika Lilly marah padanya.
Apa awak cakap?
Saya panik. Saya kata, "Kita akan bercakap tentang Lilly apabila saya pulang."
- Mahu saya bercakap dengan dia? - Tak, saya yang perlu cakap.
Saya cuma tak mahu apa-apa mengganggu pemulihannya.
Ya.
Entahlah. Mungkin kita patut tipu dia sampai dia sembuh.
Tak.
Saya rasa awak patut jujur dengan dia.
Sekarang dia bergantung pada awak dan jika dia tahu awak menipu,
dia mungkin rasa tak selamat.
Ya, saya rasa awak betul.
Jika awak mahu pulang, saya akan gantikan awak.
Terima kasih. Jo Ellen ada di rumah.
Lagipun, saya mahu berada di sini apabila Dr. Hayek tiba.
Tak sangka awak upah dia melalui telefon.
Saya dan ayahnya belajar di sekolah sama
dan saya kenal Cameron sejak dia kecil.
Saya bukan nak menyusahkan awak. Tak. Dia kedengaran baik dalam telefon.
Saya tak ingat saya lewat pada hari pertama. Saya cakap saja.
- Sebenarnya, saya tepat pada masanya. - Itu pun dia.
Cameron! Kami bercakap tentang awak.
Dr. Hayek. Ini Mel Monroe, jururawat kami.
Panggil saya Cameron. Gembira dapat jumpa awak.
- Awak juga. - Bagaimana perjalanan dari San Diego?
Boleh tahan. Saya bermalam di Big Sur dan saya tak kisah tinggal di sana.
- Harap awak selesa di sini. - Terima kasih.
Saya kosongkan ruang kaunter di bilik pemeriksaan untuk komputer awak.
- Jika perlu apa-apa, beritahu saya. - Dah cukup. Terima kasih.
Selepas selesai, kita boleh bincang tentang logistik sambil minum kopi?
Baiklah. Saya akan ambil barang saya yang lain.
- Saya tak sabar bekerja dengan awak, Mel. - Sama.
- Saya tersinggung. - Mengapa?
Semasa saya mula-mula bekerja,
saya disambut dengan senapang patah dan diminta pergi.
Memori saya tentang kejadian itu sangat berbeza daripada awak.
Buat pengetahuan awak, saya masih tiada ruang kaunter.
- Bagaimana saya nak tebus kesalahan? - Entahlah. Saya perlu fikirkan.
Saya cuma perlu dapatkan kata laluan Wi-Fi.
Saya tak tahu.
Dengar sini, apa-apa tentang abad ke-21, tanya saja saya.
Dia tak tahu.
- Okey. - Ya.
Perisian apa yang kamu guna untuk penjadualan?
Kami lebih kepada pejabat analog.
Jadi maksudnya…
Awak perlukan pen.
- Betul. - Ya.
Awak nak ke mana?
- Saya ada temu duga kerja. - Bagus, dengan siapa?
Awak nak saya percaya
peguam awak hubungi dan awak tiada kaitan?
Dia kawan awak. Mungkin dia mahu bekerja dengan awak.
- Jangan begitu. - Saya kata awak ada masa lapang.
Awak tak pandai menipu.
Saya tak pasti awak mahu berjumpa dia.
Mengapa pula saya tak mahu jumpa?
Dengan hal yang menimpa Brady…
mungkin awak tak nak berada di Virgin River.
Jika saya berpindah setiap kali lelaki tipu saya,
- saya akan sentiasa berpindah-randah. - Bukankah awak hidup berpindah-randah?
- Biar betul? - Maaf, saya tak boleh tahan.
- Lain kali, cuba tahan. - Ini bagus. Saya suka gurau senda ini.
- Itu bermakna… - Saya nak awak tinggal di sini sekejap.
Yakah? Mengapa?
Apa? Tak bolehkah seorang abang luangkan masa dengan adiknya?
Ya. Asalkan bukan awak.
Saya cuba mengubahnya.
Saya seronok dapat kenal awak semula.
Awak serius? Awak bukan sekadar mengampu?
Awak adik saya. Saya tak perlu mengampu.
- Saya tak tahu jika awak bergurau. - Jelas sekali itu satu gurauan.
Saya serius. Betul. Saya sayang awak.
Saya mahu awak tinggal di sini.
Saya sayang awak juga.
- Berusahalah. - Dah tentu.
Telur-telur itu tak bersalah.
- Awak mahu bercakap tentangnya? - Tak.
Semua tahu yang saya tak boleh terima penolakan. Jadi ayuh.
Tiada berita daripada penyiasat persendirian selama beberapa hari.
- Sesuatu akan muncul. - Ya.
Percayalah. Steve bagus. Selepas dia tahu sesuatu, dia akan hubungi.
Berfikir tentang Vince dan Christopher buat saya marah.
Saya rasa tak berdaya.
Tiada berita daripada Paige?
Tak, hanya Sally orang hubungan saya. Jelas sekali, dia bekerja dengan Vince.
Saya masih tak percaya dia mempermainkan saya.
- Dia pasti dibayar. - Ya, sama ada itu atau dia dipaksa.
Saya terkejut awak tak dapat lebih banyak maklumat daripada jabatan syerif.
Mike kata mereka terikat. Vince ialah pak cik Christopher.
Tanpa Paige, hak penjagaannya lebih kuat daripada saya.
- Siapa lagi tahu tentang Christopher? - Hanya awak, Mel, Mike, syerif, Connie.
Semua orang fikir dia ada di timur bersama Paige.
Beritahulah orang. Bagaimana jika stesen berita tempatan terlibat?
Penyiasat itu kata sebarang publisiti akan buat Vince bersembunyi.
Namun jika dia rasa tak dikenali, dia akan jadi cuai.
- Dia akan lebih mudah dijejaki. - Ya.
Hei, saya minta maaf kerana tak berterus terang dengan awak dari awal.
Tolonglah, saya faham. Awak melindungi Paige dan Christopher.
Mulai sekarang, beritahu saya segalanya. Saya mungkin boleh bantu.
Bagaimana jika Christopher fikir yang saya tak cari dia?
Dia tahu awak sayang dia. Dia juga tahu awak takkan berhenti mencari.
Lambat-laun, saya akan buang sampah itu.
Hope sedang tidur, jadi saya kemas sedikit dan sekarang saya nak balik.
Terima kasih atas semua yang awak lakukan.
Perlu bekerjasama.
Bagaimana lawatan awak dengan Hope?
Saya harap dia akan kembali seperti dulu.
Kami bermain tiga pusingan gin. Dia tak cuba menipu.
Itulah masalahnya dengan kecederaan otak traumatik.
Simptom biasa seperti hilang ingatan, keletihan dan sakit kepala.
Ia menjejaskan personaliti.
- Apa kata doktor? - Tunggu dan lihat.
Baiklah.
Apa yang berlaku dengan pemuda itu, Denny?
Saya tak tahu siapa itu.
- Awak tak dapat mesej saya? - Pasti saya terlepas.
Semasa awak di hospital bersama Hope, seorang lelaki tinggal di rumah penginapan
dan mencari datuknya, Vernon Mullins.
Tak mungkin saya datuk dia. Saya tak pernah ada anak.
Itu yang saya fikir tapi dia nampak sangat yakin.
- Apa-apa pun, jumpa lagi. - Jumpa lagi.
- Hai. - Hai, Lizzie!
- Hei, Lizzie! - Hei, doktor.
Apa itu?
Saya buat sup kentang dan cucur jagung untuk awak dan Hope.
Terima kasih. Baiknya awak.
Saya harap saya boleh bantu lagi.
Apa? Ini dah banyak. Awak ada kawan di bandar.
Parker? Dia pergi minggu lepas.
Saya boleh pergi dengan dia tapi saya buat keputusan untuk bersendirian.
Baguslah.
Jika awak ada masa lapang, bunga ros Hope akan layu.
Saya menyiramnya tapi saya rasa ia perlukan baja.
- Okey, saya akan cabut rumput juga. - Baguslah.
Semua yang awak perlukan ada di dalam bangsal.
Saya perlu pergi ke klinik tengah hari ini.
- Boleh awak jaga Hope? - Baiklah.
Terima kasih.
Saya tak tahu awak pakar berkebun.
Taklah. Itulah gunanya Google.
Hei.
- Awak nampak cantik. - Terima kasih.
- Saya ada temu duga kerja. - Bagaimana?
- Saya dapat tawaran, jadi ia lancar. - Baguslah. Tahniah.
Saya perlu bekerja setahun. Jadi mungkin saya akan tolak.
Brie, saya minta maaf tentang Brady.
Saya tahu dia kata saya marah tapi saya cuma bekerja.
Tak mengapa. Saya tak salahkan awak.
Saya tahu rasanya diperdayakan oleh seseorang.
Bekas kekasih awak tembak adik awak?
Tak.
Jika awak mahu berjumpa,
berbual atau apa-apa saja, saya ada di sini.
Saya sangka awak akan ke LA.
Ya, tapi syerif minta saya terus bekerja. Saya akan berada di sini.
- Mengapa awak setuju? - Saya suka di sini. Udara bersih.
Orang sopan dengan satu sama lain. Di sini cantik.
- Maaf. - Silakan.
- Jawablah. - Ya. Maaf.
Jumpa lagi. Selamat tinggal.
Ayuh. Saya terbuka.
Tak.
Tangkap dia.
- Awak nampak teruk. - Jimmy!
Saya dengar awak di sini.
- Kawan-kawan polis yang kata? - Mereka bukan kawan saya.
Awak tiada ramai kawan di sini. Ramai yang ditangkap dalam serbuan itu.
Mereka salahkan awak.
Saya tiada kaitan dengan serbuan itu, Jimmy.
Jika awak jaga Spencer seperti yang sepatutnya,
FBI takkan memburu kita.
- Apa maksud awak? - Tak.
Tiada apa-apa.
Awak kenal lelaki itu?
Lebih kurang.
- Dia tak waras. - Ada ramai yang tak waras di sini.
Ya, Jimmy pengecut. Dia takkan buat apa-apa.
Awak nampak bersendirian.
- Mel. - Hai.
Dengar sini, ada orang ingin tahu.
Adakah doktor baru ini setampan yang mereka kata?
Betul. Siapa mereka?
Selma Linton kata senyumannya mempesonakan.
Marge Cooper kata dia kacak.
Marilyn Brown nak dia terdahulu.
Tak masuk akal, bukan? Marilyn dah berkahwin.
Cameron dah berkahwin?
- Entah, mungkin tak. - Siapa ada isteri?
Vernon upah doktor yang sangat kacak untuk gantikan dia di klinik
untuk dia luangkan masa dengan Hope.
Dah tiba masanya awak ada persaingan.
Saya tak sedar kekurangan persaingan adalah satu kebimbangan, bukan?
Maksud saya, lebih baik awak berhati-hati.
Betul.
- Boleh sediakan makan tengah hari saya? - Ya. Saya nak tunjukkan sesuatu.
Maafkan saya. Saya perlu sambung kerja.
Selepas saya hantar awak pagi tadi, saya pergi ke Farmasi Kings.
Saya beli vitamin pranatal lebih untuk awak. Sangat penting.
Beberapa buku tentang kehamilan berisiko tinggi, kaf tekanan darah. Ia untuk awak.
FT 300 Fetal Doppler.
Selepas 12 minggu, kita boleh pantau jantung bayi bila-bila saja.
- Hebat, bukan? Lihatlah. - Jack…
Kita patut periksa tempat ini.
Pusat Bersalin Fetal ialah salah satu
pusat neonatal yang terbaik di negara.
Ya, ia klinik yang sangat berprestij.
Jack, baiknya awak.
Terima kasih kerana buat semua ini dan menyelidik klinik tapi…
Namun apa? Apa?
Jika awak tertekan tentang kehamilan berisiko tinggi saya, tak mengapa.
- Kita boleh bercakap. - Saya tahu. Kita akan bercakap.
Saya cuma buat persiapan.
- Okey. - Kita boleh lakukannya.
- Ya. - Okey?
Ya.
- Apa? - Saya suka memandang awak.
- Saya dah kata betapa cantiknya awak? - Tak sejak pagi tadi.
- Kita perlu baikinya. - Ya.
Biar saya cakap lagi.
Apa awak buat pada Amy?
Saya beritahu Vernon yang saya akan menyuburkan bunga ros dan buang lalang.
Siapa Amy?
Dia.
- Saya tak tahu bunga ada nama. - Semuanya ada nama.
Josephine, Meg dan Beth.
Bukankah itu adik-beradik daripada Little Women?
Akhirnya. Ada orang faham.
Jadi awak nak saya dapatkan apa-apa?
Saya nak awak hantar saya ke rumah Lilly.
Okey. Saya akan hubungi Tara dan tanya dia ada di rumah.
- Tak, saya cuma nak melawat Lilly. - Di tanah perkuburan di ladang?
Mengapa kita nak ke sana?
Sebab Lilly berada di sana.
Apa maksud awak? Apa yang terjadi kepada Lilly?
Lilly tak apa-apa.
Tunggu di sini. Saya akan basuh tangan dan kita akan fikirkannya.
Ya, ini Dr. Mullins.
Vernon, saya Lizzie. Awak perlu pulang sekarang.
Apa? Lizzie, apa yang berlaku? Hope okey?
Dia minta saya bawa dia berjumpa Lilly. Saya sebut perkuburan
kerana sangka dia tahu Lilly dah mati. Saya panik
dan kata Lilly masih hidup.
Okey, bertenang. Jangan cemas. Saya akan ke sana sekarang.
Apa saya patut beritahu Hope?
Beritahu yang Vernon dalam perjalanan
dan akan bawa dia ke mana-mana saja dia mahu.
Hei.
Beli makanan tengah hari.
Terima kasih.
Saya tak rasa kita sempat makan. Adakah selalu begini?
- Maksud awak ada ramai wanita? - Ya.
Tak, mereka datang untuk berjumpa awak.
Secara profesional.
Tak. Secara peribadi.
Mengapa?
Sebab awak baru, muda, kacak.
Saya baru datang selama sehari.
Inilah penjelasan Virgin River kepada saya.
Internet perlahan tapi gosip pantas.
- Jadi saya gosip terbaru itu. - Apa kata awak makan tengah hari
dan saya akan siasat jika mereka perlukan rawatan?
Tak, makanlah.
Mereka datang untuk jumpa saya. Saya tak mahu mereka hampa.
Okey.
Jo. Hai.
Dah seminggu awak mengelak saya. Apa yang berlaku?
Saya tinggalkan pesanan.
Saya dengar dalam suara awak.
Ia tentang Jack? Awak sakit?
- Tak, kami berdua okey. - Tak. Saya tahu.
Awak nak saya melawat?
Dah tentu tak. Jangan mengarut.
Beritahulah kepada saya.
Tak boleh.
Mel. Tolonglah. Awak menakutkan saya.
Saya mengandung.
- Awak mengandung? - Ya, saya mengandung.
Saya tak tahu siapa ayahnya.
Mana mungkin?
Seperti awak kata, semasa saya di LA,
saya buat persenyawaan IVF,
kemudian apabila saya pulang, saya dan Jack kembali bersama.
Maksud saya, tak kira apa-apa yang berlaku, Mel, ia luar biasa.
Saya tahu. Betul, bukan?
- Ya. - Ya.
Awak apa khabar?
Saya tak tahu. Saya masih terkejut.
Mula-mula, saya tak sangka saya boleh mengandung lagi.
Kemudian, keadaan jadi huru-hara dengan Jack dan IVF.
Tiada sesiapa yang lebih layak dapat semua ini daripada awak.
Awak dah lama mahukan anak.
Ya.
Tak sangka akhirnya ia berlaku.
Hei, apa khabar?
Saya terserempak dengan Brie selepas temu duganya.
Dia kata dia dapat tawaran.
- Baguslah untuk dia. - Ya.
Kamu bercakap selain tentang kerja?
Sama ada saya ajak dia keluar?
- Ya. - Jadi?
Saya kata jika dia mahu berjumpa, saya ada di sini.
Itu yang terbaik awak boleh cakap? "Saya ada?"
Saya tak tahu. Saya tak pandai memikat apabila bersama dia.
Awak tak perlu pikat Brie, jadilah diri sendiri.
- Ya. - Ini dia.
Terima kasih.
Ada khabar tentang Brady?
Ya, dia minta perbicaraan ikat jamin tapi mahkamah agak sibuk.
Dia takkan bebas sementara waktu.
Berapa ikat jaminnya?
Lima ratus ribu dolar.
Mahalnya.
Ya, sebab dia tembak awak dan biarkan awak.
Apa?
Jangan kata awak ragu-ragu.
Brady ialah Brady tapi dia tak jahil.
Memandu dengan pistol di dalam jip. Tak masuk akal.
Jack, pistol itu sepadan.
- Ada yang tak kena. - Ya, sebab awak lelaki yang baik
dan awak tak boleh fahami pengkhianatan itu.
Mungkin ya.
- Apa terjadi selepas panggilan kita? - Dia nak masuk dan baring.
- Dia cakap apa-apa lagi tentang Lilly? - Dia cuma cakap dia penat.
Bukankah itu pelik?
Saya minta maaf. Saya betul-betul takutkan dia.
Tak. Awak buat perkara yang betul.
Awak hubungi saya dan menjaga Hope. Itu yang penting.
BAR JACK
Bertenang.
Apa khabar?
Ada rakun mencuri barang perak.
Ya. Itu Bandit. Ia datang dan pergi.
Apa patut kita buat?
Lada cayenne, sos cili,
segelen air dan satu sudu teh cecair pencuci pinggan.
- Awak tak boleh meracuni Bandit. - Bertenang, Ricky. Ia penyembur.
- Ia tak suka baunya. - Saya patut bawanya ke kem latihan.
Agar saya tak dibuli.
Hei, apa Jack kata tentang awak masuk tentera?
Dia tak cakap apa-apa.
Dia belum tahu.
Ricky, awak rasa apa perasaan dia jika dia dapat tahu daripada orang lain?
- Saya tak terfikir tentang itu. - Jangan berlengah. Itu satu arahan.
Saya uruskan Bandit.
Ya.
Namun tekanan air tak cukup.
Jadi bila awak boleh memeriksanya?
Bagus. Terima kasih.
Helo, Charmaine, gembira bertemu lagi.
Hai, mak cik saya nak buat majlis sambut bayi
tapi kelab desa dah penuh sampai hujung tahun.
- Okey. - Boleh kami adakannya di patio awak?
- Bilangan tetamu? - Lima belas hingga 20 orang.
Tiada masalah.
Bagusnya. Saya suka taman dan laman awak.
Terima kasih. Saya dan Nick bangga tentangnya.
Bercakap tentang bangga, awak pasti teruja tentang kembar itu.
Ya. Sangat teruja dan sangat tertekan.
Ada banyak yang perlu dilakukan dan saya ada otak bayi.
Saya tak tahu jenis warna biru untuk mengecat bilik bayi.
Awak mengandung anak lelaki?
- Ya. - Jack pasti teruja.
Jack belum tahu lagi. Kami baru dapat tahu.
Tolong jangan cakap apa-apa kepada Jack atau orang lain.
- Saya akan simpan rahsia. - Terima kasih.
- Awak dah tandatangan kontrak? - Belum lagi.
Jack, saya tahu awak nak saya masuk kolej tapi inilah keinginan saya.
Maaf saya tak beritahu lebih awal tapi saya tak nak hampakan awak.
Awak tak perlu jelaskan.
Awak dah dewasa. Dah tiba masanya awak buat keputusan sendiri.
Sekejap, awak tak marah?
Saya tak marah awak.
Saya bangga dengan awak.
Awak mengejar impian awak sendiri. Sesuatu yang saya fahami.
Awak perlu janji satu perkara.
Apabila awak pergi ke kem latihan, saya nak hantar awak dan Lydie ke hentian bas.
Bagus juga.
Saya rasa bangga.
Hei, pastikan awak luangkan masa dengan nenek awak.
Okey? Dia pasti rindu awak.
Terima kasih, Jack, kerana menyokong.
Awak ada nampak carta Gloria Gold? Keputusan ujian darahnya baru diterima.
- Anemia? - Ya, awak mahir.
Dia kes biasa tapi terima kasih kerana memuji.
- Terima kasih. - Hari ini sangat hebat.
- Apa? - Awak memang selalu positif begini?
Ia keturunan. Mak saya ialah perancang majlis
dan ayah saya amat optimistik.
Campurkan kedua-duanya dan inilah hasilnya.
Patutlah.
Awak pula? Awak pesimis atau optimis?
Saya rasa separuh optimis, separuh realis.
- Maksudnya? - Saya suka mengawal dan berharap.
Ada banyak perdebatan dalam minda saya.
Saya suka.
Okey. Cuba ini.
Pada penghujung setiap syif, saya suka tanya rakan sekerja
detik terindah hari mereka.
Okey, detik terindah hari saya ialah…
apabila saya yakinkan Pn. Tilden
bahawa psoriasis tak berjangkit.
Awak pula?
Apabila awak kata saya kacak.
Okey. Saya tak cakap begitu.
Awak kata saya segak tapi kita tahu maksudnya.
Awak meracau dan perlu berehat.
Sebenarnya, saya nak pergi berjoging.
Laluan Blue Creek betul-betul di sebelah inap-sarapan.
Ia kegemaran saya.
- Awak berjoging. - Jika ada peluang.
- Mungkin saya akan jumpa awak nanti. - Ya.
- Selamat malam. - Selamat malam. Jumpa esok.
Hei.
Di mana Lizzie?
Connie bawa dia pulang.
Sakitnya kepala saya.
- Boleh bawakan saya aspirin? - Dah tentu.
Ini dia.
- Terima kasih. - Ya.
Dah telan?
Ya.
Vernon! Bila Lilly mati?
Bagaimana awak tahu?
Lilly ialah ratu menghantar kad.
Tak kira betapa marahnya dia kepada saya. Dia tetap akan hantar kad.
Saya terlupa tentang hal itu.
- Tak kira apa-apa, baik atau buruk. - Kegemaran saya ialah Hari Groundhog.
- Siapa yang buat begitu? - Hanya Lilly.
Ia bukan sekadar kad.
Wajah Lizzie apabila saya tanya dia tentang Lilly.
Ya.
Tolong ceritakannya.
Okey.
Semasa awak di Carolina Selatan,
Lilly didiagnosis dengan kanser pankreas.
Dia nak beritahu awak sendiri dan saya hormati hasratnya.
Suatu hari, saya keluar melawat dia dan Tara.
Tara masak makan malam dan Lilly tidur sekejap.
Semasa dia tidur, dia mengalami strok.
Dia tak pernah bangun.
Dia mati dengan tenang. Saya janji.
Dia tak menderita.
Awak timpa kemalangan semasa dalam perjalanan pulang untuk pengebumiannya.
Dalam perjalanan ke sini dari lapangan terbang…
Baiklah.
Okey.
Kami akan hubungi awak nanti. Selamat tinggal.
- Hei. Terima kasih. - Untuk awak.
Bagaimana dengan kerja?
Semuanya bagus.
Dengar sini. Jadi saya dah beritahu Joey.
- Apa? - Maafkan saya.
Saya bercakap dengan dia dalam telefon dan dia mula panik
dan saya tak mahu dia risau. Saya tak boleh buat begitu, jadi…
- Tak mengapa. Saya faham. - Okey.
Dengar sini, saya berjanji kita takkan beritahu sesiapa lagi sebelum bersedia.
Saya akan pegang janji awak. Okey?
Sementara itu, mungkin kita boleh terbang ke LA.
- Okey, mengapa? - Saya baru bercakap dengan klinik itu.
Saya tanya jika mereka terima pesakit dan memang ya.
Saya mahu buat janji temu.
Okey.
Saya rasa pada masa akan datang,
jika kita perlukan penjagaan tambahan, ya.
Buat masa sekarang, saya selesa dengan Dr. Lorton.
Saya cuma tak mahu tunggu hal yang buruk berlaku.
Dengar sini. Saya dan Mark,
kami buat semuanya mengikut peraturan.
Kami ambil penjagaan pranatal yang terbaik.
Kami tetap kehilangan anak kami.
Jika saya fokus pada "kemungkinan", saya tak akan dapat berfungsi.
Saya faham.
Okey.
Saya tak mahu ia menimpa kita.
- Tak. - Saya cuma nak sokong awak.
Saya tahu.
Ia buat saya rasa disayangi. Saya hanya perlukan itu sekarang.
- Tak. Maaf, kami tak berminat. - Encik, saya bukan jurujual.
Rose Miller berikan saya nama awak.
Apa?
Awak dapat Vernon Mullins yang salah.
Satu-satunya Rose Miller yang saya kenal mati 40 tahun lalu.
- Dari mana awak dapat? - Dia kata awak mungkin tak percaya.
Dia mahu awak milikinya.
Rose?
Rose masih hidup?
Dia nenek saya.
Saya cucu awak.
- Hei. - Hei.
Tengok pesanan penyiasat itu.
Mengapa?
- Apa yang saya lihat? - Tonton saja.
- Siapa itu? - Vince, lelaki yang culik Christopher.
Jadi bukan Brady.
- Apa? - Brady tak tembak saya.
Vince orangnya.
Apa khabar?
Khabar baik.
Sukar pada mulanya tapi awak akan biasakan diri.
Ini bukan kali pertama dan saya tak merancang untuk berada di sini lebih lama.
Mungkin betul kata awak.
Awak patut dihukum.
Ayuh.
Jimmy!
Lain kali awak serang saya, saya takkan berlembut.
Jimmy sepupu saya, tak guna.
Banduan, meniarap! Meniarap!
Kepung laman ini!
Banduan cedera. Kepung laman ini!
Kami perlukan pasukan perubatan segera. Kami perlukan bantuan!
Terjemahan sari kata oleh Steffisley